Hallitukselle esiteltiin uusi toimistosihteeri Riikka Rajala. Hänelle myönnettiin tarvittavat oikeudet.

Uusia perusjäseniä hyväksyttiin 9, opiskelijajäseniä 5, eläkeläisiä 1 ja yhteisöjäseniä 1.

Kolmelle jäsenelle myönnettiin ero.

Kultaisia ansiomerkkejä myönnettiin 6 ja hopeisia 2.

Hyväksyttiin kansainvälisen työryhmän erot ja uudet jäsenet.

Kirjastoseura hakee jatkorahoitusta Kirjastot ja kehitys –hankkeelle vuoteen 2017 asti. Kohdemaat päätetään myöhemmin.

Kirjastoseura ehdottaa Rakkaudesta kirjaan –tunnustuspalkinnon saajaksi Kirjavinkkariyhdistystä.

Päätettiin, että Kirjastoseuraa edustajat BTJ Finlandin hallituksessa ovat Saara Ihamäki ja Jukka Relander.

Hallituksen seuraavaan kokoukseen pyydetään tiedot BTJ Finlandin taloudellisesta tilanteesta.

Hallitus keskusteli vapaaehtoistyön käytöstä kirjastoissa. Valmistellaan kannanotto, joka julkaistaan Turun kirjamessujen paneelin yhteydessä.

Kirjastoseura osallistuu Turun kirjamessuille 3.-6.10.2013 seuraavasti: oma messuosasto, Kirjastovirkailijatyöryhmän järjestämät Kirjastovirkailijapäivät ovat samaan aikaan kaupunginkirjastossa, messualueella on paneelikeskustelu ”Tarvitaanko kirjastoa” ja miniseminaari Pelätäänkö vai pelataanko yhdessä Vaski-kirjastojen kanssa. Vapaalippuja messuille jaetaan 180 kpl, joista 80 on varattu Kirjastovirkailijapäivien osallistujille.

Helsingin kirjamessut ovat 24.-27.10.2013. Kirjastolehti osallistuu Kultin osastolla. Vapaaliput jaetaan 100 jäsenelle.

Asunto Oy Aapolassa alkaa putkiremontti syksyn 2013 aikana, joka kestää n. kolme kuukautta. Toimiston ei tarvitse muuttaa.

Kirjastoseuran on esittänyt kannanottonsa valtiovarainministeriölle aluehallintovirastolain muuttamisesta.

Kirjastoseura liittyy WIPO:n tarkkailijajäseneksi, jollei siitä ole kustannuksia.

Kirjastoseuran puheenjohtaja allekirjoittaa nettivetoomuksen Kreikan kirjastojen puolesta.

Mikkelin Kirjastopäivät 12.-14.6. ja Joensuun Kirjastoautopäivät onnistuivat sisällöllisesti ja taloudellisesti hyvin.

Kirjastoseura tukee Tuglas-seuran Viron kirjallisuuden viikkoa ilman rahallista panostusta.

Kirjastoseura on mukana suunnittelemassa ja toteuttamassa tammikuussa pidettävää tilaisuutta, jossa käsitellään IFLA:n Trend reportia ja Suomen (kirjastolaitoksen) tulevaisuuden näkymiä.

Kirjastoseura tekee myös yhteistyötä Celian projektin kanssa. Sen tarkoituksena on yhdessä yleisten kirjastojen kanssa kehittää uudenlaisia palvelumalleja, joilla voidaan tavoittaa ja palvella lukemisesteisiä käyttäjiä yleisissä kirjastoissa.

Seuraavaan kokoukseen valmistellaan selvitystä kirjastoautohenkilöstön tehtävänimikkeistä ja työajoista.